ગુજરાત પ્રદેશ કોંગ્રેસના પૂર્વ આગેવાન અને હવે બિહારના પ્રભારી તરીકે જવાબદારી સાંભળી રહેલા શક્તિસિંહ ગોહિલે કોઈ પુરાવા વગર રાજ્યના મુખ્યમંત્રી વિજય રૂપાણીએ કરેલા આક્ષેપોના કારણે ક્રિમિનલ કેસ દાખલ કરવાનું કહ્યું છે. ગુજરાતમાં પરપ્રાંતીયો ઉપર થયેલા હુમલા અંગે વિજય રૂપાણીએ લખનઉમાં એક નિવેદન આપતા કહ્યું હતુ કે, બિહાર કોંગ્રેસના પ્રભારીએ ષડયંત્ર રચ્યું છે. આ નિવેદન અંગે શક્તિસિંહ ગોહિલે સીએમ રૂપાણીને બે અઠવાડિયામાં નિવેદન જાહેર કરવાની વાત કરી છે. નહીં તો, શક્તિસિંહ ગોહિલે સીએમ સામે બદનક્ષીનો કેસ કરવાનું કહ્યું છે. કોંગ્રેસના નેતા શક્તિસિંહ ગોહિલે કહ્યું કે, તેઓ ગુજરાતના મુખ્યમંત્રી વિજય રૂપાણી સામે ક્રિમિનલ અને સિવિલ કેસ દાખલ કરશે. અમદાવાદમાં આજે પ્રેસ કોન્ફરન્સ કરી શક્તિસિંહ ગોહિલે આ જાહેરાત કરી હતી.